**Óravázlat**

**Képzeletjáték, belső kép alkotása**

A gyerekek lehajtották fejüket a padra, és tanári instrukciók alapján belső képet alkottak egy éjszakai mezőről:

„Nyári éjszaka kint vagyunk a közeli mezőn egy jó ismerősünkkel. Teljesen sötét van, a csillagok fénye beragyogja a mezőt. Nézz körül! Vajon lehet-e valamit látni? Milyen hangokat hallasz? Érzel-e valamilyen szagot, illatot?” (Azért van szükség a közeli mező hangsúlyozására, hogy ne egy ijesztő táj képét alkossák meg.) A képalkotás végeztével a tanulók szóban megosztották társaikkal belső képeiket.

**Előzetes ismerkedés a szöveggel**

*A mező titka (képalkotás a kiemelt sorok alapján)*

Három csoport egy-egy részletet kap a szövegből, s ennek alapján kell rajzot készítsenek erről a különleges élőlényről.

**Első csoport**

*Készítsetek képet a szövegrészhez!*

Forró nyár volt, perzselte a nap a fákat, magvakat, mindent, ami enni adhatott a güzünek. De ő nem látott tovább az orránál, csak hordta, amit összekapart, nem törődött mással. Néha megállt, szétnézett, de abban sem volt köszönet, mert a güzü, mint tudjuk jól, fél mindentől. Fél a széltől, hogy messzire repíti. Fél az esőtől, hogy elmossa. Fél a fénytől, ami felfedi, és fél a sötétségtől, mert az cinkosa a veszedelemnek. De legeslegjobban az éhségtől fél.

**Második csoport**

*Mi lehet az a güzü? Rajzoljátok le, milyennek képzelitek!*

A güzü ... épp a kamráját rendezgette, közben édes hangon dudorászott. ...

**Harmadik csoport**

*Mi lehet ez a titokzatos élőlény? Készítsetek róla rajzot!*

De ő nem látott tovább az orránál, csak hordta, amit összekapart, nem törődött mással. Néha megállt, szétnézett, de abban sem volt köszönet, mint tudjuk jól, fél mindentől... Az üreg a sok futkosástól berepedt, nagy lyuk tátongott mögötte... ijedten bújt a sarokba.

**Negyedik csoport**

**Olvassátok el az alábbi szöveget!**

*A güzü a háziegérrel rokonságban élő rágcsáló, de annál kisebb és karcsúbb mint az egér, szürke hátú, sárgásfehér (télen hófehér) hasú mezei állat. Földbe vájt lyukakban, főleg mezőn él, akár a vakond. Nagy kupacokat emel, melyek alapja 60–120 cm átmérőjű lehet, magassága elérheti az 50 centimétert. Ebben a kupacban van elrejtve a télire szánt táplálék, összerágott kalászok, a legkülönbözőbb magvak, amit a szorgalmas állatka a környéken gyűjtött a hideg hónapokra. A kupac alatti járatlabirintus húzódik, a legmélyén van az a kamra, ahol a güzü a fészkét készíti el. A járatokból 3-4 elágazás a raktárhoz vezet, amelyben néha akár 10 kilónyi tartalékot is felhalmoznak.*

– Húzd alá a szövegben, mekkora a güzü!

– Húzd alá sárgával, milyen színű a bundája!

– Húzd alá pirossal, hogy mivel táplálkozik!

Készítsetek fürtábrát a güzüvel kapcsolatos tudnivalókról!

*A szöveg megismerése* Bemutató olvasás

*Kifejezésmagyarázat: Magyarázd meg röviden, mit jelent!*

nem látott tovább az orránál \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(nem látott mást)

az aszály tönkretett mindent\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(minden kiszáradt/elszáradt)

teleszívta a tüdejét\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(felbátorodott)

*A szöveg tartalmának kibontása*tájékozódás a szövegben (csak a szöveg segítségével válaszolhatnak)

- Milyen évszakban játszódik az esemény? (Milyen idő volt?)

- Mitől félt a güzü?

- Mitől félt a legjobban?

- Mi történt a güzü üregével?

- Mit látott az üreg túloldalán, amitől megijedt?

- Mitől ijedt meg a másik güzü?

*Képzeld el! (a történet befejezése)*

Szerintetek hogyan folytatódik a történet? Elképzeléseiteket írjátok le! Legyen pozitív a befejezés!

**Munkalapok**

**Első csoport**

*Készítsetek képet a szövegrészhez!*

Forró nyár volt, perzselte a nap a fákat, magvakat, mindent, ami enni adhatott a güzünek. De ő nem látott tovább az orránál, csak hordta, amit összekapart, nem törődött mással. Néha megállt, szétnézett, de abban sem volt köszönet, mert a güzü, mint tudjuk jól, fél mindentől. Fél a széltől, hogy messzire repíti. Fél az esőtől, hogy elmossa. Fél a fénytől, ami felfedi, és fél a sötétségtől, mert az cinkosa a veszedelemnek. De legeslegjobban az éhségtől fél

.

**Második csoport**

*Mi lehet az a güzü? Rajzoljátok le, milyennek képzelitek!*

A güzü ....épp a kamráját rendezgette, közben édes hangon dudorászott. .... 

**Harmadik csoport**

*Mi lehet ez a titokzatos élőlény? Készítsetek róla rajzot!*

De ő nem látott tovább az orránál, csak hordta, amit összekapart, nem törődött mással. Néha megállt, szétnézett, de abban sem volt köszönet, mint tudjuk jól, fél mindentől.... Az üreg a sok futkosástól berepedt, nagy lyuk tátongott mögötte.... ijedten bújt a sarokba.



**Negyedik csoport**

**Olvassátok el az alábbi szöveget!**

*A güzü a háziegérrel rokonságban élő rágcsáló, de annál kisebb és karcsúbb mint az egér, szürke hátú, sárgásfehér (télen hófehér) hasú mezei állat. Földbe vájt lyukakban, főleg mezőn él, akár a vakond. Nagy kupacokat emel, melyek alapja 60–120 cm átmérőjű lehet, magassága elérheti az 50 centimétert. Ebben a kupacban van elrejtve a télire szánt táplálék, összerágott kalászok, a legkülönbözőbb magvak, amit a szorgalmas állatka a környéken gyűjtött a hideg hónapokra. A kupac alatti járatlabirintus húzódik, a legmélyén van az a kamra, ahol a güzü a fészkét készíti el. A járatokból 3-4 elágazás a raktárhoz vezet, amelyben néha akár 10 kilónyi tartalékot is felhalmoznak.*

– Húzd alá a szövegben, mekkora a güzü!

– Húzd alá sárgával, milyen színű a bundája!

– Húzd alá pirossal, hogy mivel táplálkozik!

Készítsetek fürtábrát a güzüvel kapcsolatos tudnivalókról!

******

*Képzeld el! (a történet befejezése)*

Szerintetek hogyan folytatódik a történet? Elképzeléseiteket írjátok le! Legyen pozitív a befejezés!

